CELEX: 62005TA0019
Language: bg
Date: 2010-05-19 00:00:00
Title: Дело T-19/05: Решение на Общия съд от 19 май 2010 г. — Boliden и др./Комисия (Конкуренция — Картели — Сектор на медните водопроводни тръби — Решение, с което се установява нарушение на член 81 ЕО — Продължено нарушение с множество проявни форми — Глоби — Погасителна давност — Сътрудничество)

3.7.2010   
            
            
               BG
            
            
               Официален вестник на Европейския съюз
            
            
               C 179/30
            
         Решение на Общия съд от 19 май 2010 г. — Boliden и др./Комисия
   (Дело T-19/05) (1)
   
   (Конкуренция - Картели - Сектор на медните водопроводни тръби - Решение, с което се установява нарушение на член 81 ЕО - Продължено нарушение с множество проявни форми - Глоби - Погасителна давност - Сътрудничество)
   2010/C 179/49
   Език на производството: английски
   
      Страни
   
   
      Жалбоподател: Boliden AB (Стокхолм, Швеция); Outokumpu Copper Fabrication AB, по-рано Boliden Fabrication AB (Västerås, Швеция) и Outokumpu Copper BCZ SA, по-рано Boliden Cuivre & Zinc SA (Лиеж, Белгия) (представители: първоначално C. Wetter и O. Rislund, а впоследствие C. Wetter и M. Johansson, avocats)
   
      Ответник: Европейска комисия (представители: É. Gippini Fournier и S. Noë)
   
      Предмет
   
   На първо място, искане за отмяна на член 1, букви a)—в) от Решение C(2004) 2826 на Комисията от 3 септември 2004 година относно производство по член 81 [ЕО] и член 53 от Споразумението за ЕИП (дело COMP/E-1/38.069 — Медни водопроводни тръби), доколкото в него се приема за установено, че в периода от 1 юли 1995 г. до 27 август 1998 г., както и в периода от 10 декември 1998 г. до 7 октомври 1999 г. жалбоподателите участват в нарушение, на второ място, искане за намаляване на размера на наложената на жалбоподателите с това решение глоба, и на трето място, насрещно искане на Комисията за увеличаване на въпросния размер.
   
      Диспозитив
   
   
               1.
            
            
               Отхвърля жалбата.
            
         
               2.
            
            
               Отхвърля направеното от Европейската комисия насрещно искане.
            
         
               3.
            
            
               Boliden AB, Outokumpu Copper Fabrication AB и Outokumpu Copper BCZ SA понасят, наред с направените от тях съдебни разноски, и 90 % от тези на Комисията.
            
         
               4.
            
            
               Комисията понася 10 % от направените от нея съдебни разноски.
            
         
      (1)  ОВ C 82, 2.4.2005 г.